Marrëdhëniet mes Shqipërisë dhe Omanit

Shqipëria dhe Omani kanë vendosur marrëdhënie diplomatike më 7 dhjetor 1992. Marrëdhëniet diplomatike mes Shqipërisë dhe Omanit mbulohen nga konsullata e nderit e Shqipërisë në Muskat Oman, e cila është  një degë lidhëse e marrëdhënieve diplomatike mes Shqipërisë dhe Omanit, marrëdhëniet e plota të së cilave mbulohen nga ambasada e Shqipërisë në Riad, Arabi Saudite, ndërsa marrëdhëniet diplomatike mes Omanit dhe Shqipërisë mbulohen nga ambasada e Omanit në Romë e cila ndërvepron edhe në Tiranë, Shqipëri.

## Marrëdhëniet politike 
Që nga formimi i marrëdhënieve diplomatike, delegatë të jashtëm shqiptarë e omanianë kanë zhvilluar takime, mbledhje, konferenca e samite me qëllim forcimin e thellimin e marrëdhënieve politike, ekonomike e kulturore si dhe bashkëpunim në sektorë e fusha të ndryshme në organizatat ku të dy vendet bëjnë pjesë. Gjatë viteve 1990 dhe 2000, janë zhvilluar një sërë takimesh mes delegatëve të jashtëm nga Shqipëria dhe Omani, ku delegatë të jashtëm të të dy vendeve kanë shprehur mundësinë për bashkëpunim në ecuritë dhe nismat politike, zhvillimet e aktiviteteve të ndryshme politike, ekonomike, kulturore, sociale e sportive, si dhe shkëmbime të ndryshme tregtare e kulturore mes dy vendeve. 
Më 22 shkurt 2016, Madhëria e Tij, Sulltani Qaboos bin Said i Omanit, morri një telegram falënderimi nga Presidenti Bujar Nishani i Republikës së Shqipërisë në përgjigje të telegramit të urimit të Madhërisë së Tij me rastin e Ditës Kombëtare të vendit të tij. Në telegramin e tij, Presidenti Nishani shprehu falënderimet dhe vlerësimin e tij për përshëndetjet dhe urimet më të mira të Madhërisë së Tij, Sulltanit, drejtuar atij dhe popullit të vendit të tij. Ai i uroi Madhërisë së Tij shëndet dhe mirëqenie, dhe popullit të Omanit përparim dhe prosperitet të mëtejshëm. Ai theksoi rëndësinë e marrëdhënieve të mira midis dy vendeve. Më 15 shkurt 2021, Ambasadori i Republikës së Shqipërisë në Sulltanatin e Omanit (me rezidencë në Riad), Sami Shiba, i dorëzoi Letrat Kredenciale Madhërisë së Tij, Sulltan Haitham Bin Tariq të Omanit. U fol mbi forcimin e marrëdhënieve midis dy vendeve. Më 31 mars 2021, u nënshkrua një marrëveshje për liberalizim vizash mes Shqipërisë dhe Omanit. Marrëveshja hyri në fuqi për shtetasit shqiptarë të cilët do të udhëtojnë pa viza në Oman, më 20 prill 2021, ndërsa marrëveshja tjetër hyri në fuqi për shtetasit omanianë të cilët do të udhëtojnë pa viza në Shqipëri, më 23 prill 2024. Më 25 korrik 2022, Madhëria e Tij Sulltani Haitham bin Tarik i dërgoi një telegram urimi Presidentit Bajram Begaj me rastin e betimit si President i Republikës së Shqipërisë. Në telegram, Madhëria e Tij Sulltani i shprehu ndjenjat e tij të sinqerta dhe urimet më të mira për sukses Presidentit Begaj në udhëheqjen e popullit të Shqipërisë drejt përparimit dhe prosperitetit të mëtejshëm. Madhëria e Tij gjithashtu uroi që marrëdhëniet midis dy vendeve të kenë zhvillim dhe rritje të mëtejshme. Më 20 mars 2024, Ambasadori jo-rezident i Omanit në Republikën e Shqipërisë, Sayyid Nazar Al Julanda Majid Alsaid, i dorëzoi kredencialet e tij Presidentit Bajram Begaj në një takim zyrtar në Tiranë. Ambasadori përcolli përshëndetjet e Madhërisë së Tij Sulltan Haitham bin Tarik Al Said dhe urimet e Madhërisë së Tij për shëndet dhe lumturi Presidentit të Shqipërisë dhe qeverisë dhe popullit të Shqipërisë për përparim dhe prosperitet të vazhdueshëm. Presidenti Begaj i përcolli përshëndetjet e tij të sinqerta Madhërisë së Tij Sulltanit, duke i uruar Madhërisë së Tij shëndet të vazhdueshëm. Ambasadori shprehu gatishmërinë e qeverisë së Madhërisë së Tij për të forcuar marrëdhëniet midis Omanit dhe Shqipërisë dhe për të çuar përpara bashkëpunimin në të gjitha fushat në shërbim të interesave të tyre të përbashkëta.

## Marrëdhëniet ekonomike 
Të dy vendet eksportojnë mallra dhe shërbime te njëri tjetri. Tregtia e importeve eksporteve përfshin industrinë ushqimore dhe pijet, industrinë mekanike, industrinë elektrike, industrinë elektronike, industrinë e hekurit, industrinë e drurit, industrinë minerale, industrinë tekstile, industrinë inerte si dhe industrinë e peshkimit ku përfshihen importe eksporte të materialeve të peshkimit dhe ujore.

## Marrëdhëniet kulturore 
Nga datat 29 prill deri më 12 maj 2015, u zhvillua një konferencë kulturore mes Ministrisë së Turizmit, Kulturës dhe Sportit të Shqipërisë dhe Ministrisë së Vakëfeve dhe Çështjeve fetare të Omanit, ku u shfaq ekspozita "Mesazhi i Islamit i Omanit", qëllimi i së cilës ishte promovimi i vlerave kulturore dhe fetare të Omanit në Shqipëri dhe përcjellja e kulturës islame në Shqipëri, nga misionarë fetarë omanianë. Delegatë nga Ministria e Turizmit, Kulturës dhe Sportit të Shqipërisë vlerësuan ekspozitën omaniane dhe shprehën gatishmëri për bashkëpunim në fushën kulturore dhe traditave fetare mes Shqipërisë dhe Omanit, si dhe shprehën dëshirën edhe për një promovim të mundshëm të një aktiviteti kulturor e fetar shqiptar në Oman.

## Shiko edhe 
* Marrëdhëniet e jashtme të Shqipërisë

## Referime 
## Lidhje të jashtme